En-dro dam blog ! Pelloch eget ur bloavezh nem eus ket skrivet warnañ. Adkavout a ran anezhañ gant doujañs un tammig. Ne oan ket evit lakaat anezhañ didu, dilezet, emzivat. Skiant am boa da zilezel ar yezh war un dro gantañ. Neus ket anv !     Tremen a ran ur sizhunvezh e Belgia. Bemdez ez on gant an tren eus Rixensart da Louvain-an-Nevez evit ar beure, hag en-dro da Rixensart e fin an devezh. Labourat a ran e levraoueg ar skol-veur. Ur vuhez kompez, enoeüs zoken. Plijout a ra din memestra ar vuhez louet-mañ, ha neus ket traoù dibar enni. Traoùigoù fentus a zeu da vezañ a-bouez : ur plach o vouschoarzhin en ur bignat dar chombod (hag uhel e zerezioù !), ur paotr o venel kousket a-benn pemp munutenn goude ma eo lochet an tren. War ribl an hent eo strewet gouleier-tremen kozh kouezhet abaoe meur a vloaz. Neo ket brav, sur a-walch. Em soñj avat int henvel ouzh ar chrizennoù war dremm un den kozh. Kaer a gavan anezho.